text: Halvdelen af slagterne er udenlandske
  15 juni 2015 kl. 12.24
  På Danish Crown i Horsens er halvdelen af slagterne udenlandske. Det kniber med interessen fra danske arbejdsløse.
  Det er især tyskere og østeuropæere, der arbejder på slagteriet i Horsens, der har 1.700 ansatte.
  Men interessen for at få et job på Danish Crown er beskeden hos arbejdsløse danskere ? også selvom lønnen på akkord er omkring 30.000 kr. om måneden:
  - Hvis man ser 30 til 40 år tilbage, så var det dengang klart mere attraktivt at arbejde på et slagteri for danskere, end det er i dag, siger pressechef Jens Hansen til DR Østjylland.
  Formanden for Fødevareforbundet NNF i Østjylland, Keld Nielsen, kan godt forstå, at nogen ikke søger job på slagteriet:
  - Man skal have en høj grad af rutine og være dygtig til at bruge sine hænder og knive for at tjene lønnen, siger han til DR Østjylland.
  